
Од више Задра, па све до испод Дубров- 
ника, нижу се лепа питома и релативно доста 
насељења далматинска острвца и острва. Обрасла 
ситним џбуњем, а нека с тамном боровом шумом 
на темену, као Хвар, избијају из мора наизменце 
и праве дивни, непребројиви ар)фпелаг, и при- 
родну брану од ветра и мора срећним градовима 
и варошицама, које су се заклониле у добра при- 
станишта. 

Највише их је од Задра до Шибеника и мања 
су: Мулат, Угљан, Пашман, Иж, Дуги, Корунат, 
Жут, Муртер, Жирје, Зларин. Уз њих има још без- 
број других, ситних и за морнаре опаснијих, који 
због тога сваке ноћи добију по једну светлу 
тачку на главу, да их морнари виде. 

Од Шибеника до улаза у сплитски канал на 
једном ни једног острва. И онај, који је за опаке 
југовине путовао Далмацијом, запамтио ј« добро 
овај празни простор и име „Плоче"! И осетио је 
сву несебичну доброту острва, која га одмах за 
тим даље прате све до Задра. 

Острвца више Задра, с леве стране, доследна 
су величини оних од Задра до Шибеника: Пре- 
муда, Олиб, Силба, Али с десне стране пружише 
се два дуга и веома пуста: Паг и Раб. Онај први 
издуљио се, као да би хтео да сакрије Велебит, 
што се висок и плав одједном спушта у Јадран- 
ско Море. 

1* 



Од Сплита па до Дубровника избише мај- 
питомија и најлепша и највећа острва: Сулет, 
Брач, Хвар. Од њих се, одвојио нешто Вис. Затим 
Корчула, Ластово, Мљет и дивна, ничим упоре- 
дива, господска, властеоска дубровачка острвца: 
Лопуд, Шипан и с друге стране Локрум. 

Геолошки посматрајући, низови острва прате 
низове планинских венаца на копну далматинском 
и босанском. И једни и други од сурога су и 
чврстога кречњака. Зађе ли сеу геолошку прош- 
лост, стручњаци доказују, да се некада давно 
копно далматинско простирало преко целог да- 
нашњег Јадранског Мора. Остатци тога копна 
данашња су далматинска острва и полуострва, 
која су некада представљала планинске венце 
скоро исте онакве, какве данас видимо на Ди- 
нари, Орјену и Ловћену. Чак и полуострво Гар- 
гано у Италији представљало је део тога копна 
(као део балканске геолошке формације) које се 
услед нарочитих геолошких процеса стропош- 
тало у море. *) 

Историју далеку откривају нам сама имена 
острва, барем главнијих, као Брач, Хвар, Корчула, 
Мљет. То су била стара грчка насеља и зваху 
се: Братија, Фарос, Коркира, Мелита. И дан да- 
нашњи у Старом Граду на Хвару налазе се ис- 
копине са грчким писменима. 

Кад су после њих Римљани завојевали целом 
источном обалом Јадранског Мора, потпадоше 
она под власт римску. Тако и остадоше све дотле 



') За ове геолошке иодатке захваљујем особито г. д-р 
Ј, Дедијеру. 



док Хрвати и Срби не заузеше све данашње јуж- 
нословенске земље. 

Кад је затим „Серенисима'', краљица Јадрана: 
Венеција завладала источном обалом, далматин- 
ска острва, једно по једно, потпадоше под власт 
1ђезину. Најпре Паг и Раб и задарска острва 1409 
год. Затим Брач, Хвар, Сулет, Вис, Корчула 1420 
год. Мљет остаде увек под републиком Дубров- 
ника, тог дивног града, који је остао једини да 
пркоси кроз векове овом освајачу, који се ни- 
када није могао заситити. 

Пропашћу Венеције 1797 год. миром у Кам- 
поФорнију, припадоше сва ова острва Аустрији, 
поново сем Мљета, који је још увек држала светла 
дубровачка реп)'блика до 1806 год., кадјепосле 
аустерличког боја с пожунским миром пропала и 
она и била присаједињена Далмацији под фран-. 
цусколА влашћу. Падом Наполеона завладасвим 
острвима 1815 год. Аустрија, и она их држи ево 
још овог последњег тренутка своје агоније. 

Првп становници острва, како је већ спо- 
менуто, били су Грци. Како су и када Словени 
прелазили на острва, која они данас потпуно насе- 
Јкавају, не зна се. Изгледа да су се баш ту задр- 
жали наши претци, одржавши свој први говор, 
разуме се, временом мењан. 

Кад је република млетачка 1420 год. пот- 
пуно свим острвима завладала, нашла је на њима 
чисте Словене. Јер преко сто година доцније, но 
што је она њима загосподарила, подигла се наша 
оригинална чакавска књига на острву Хвару, с 
племенитим Ханибалом Луцићем и Петром Хек- 
торовићем, који су се угледали у оца далматин- 
ске профане литературе: Марка Марулића Спли- 
ћанина. 



Падом Босне 1463 год. и Херцеговине 1481 
год., бежећи пред Турцима, прелазили су на острва 
с копна често херцеговачки бегунци носећи из- 
мена старом језику. У најновије време ово се- 
лење на острва узимало је спорадично л^аха и 
то највише у циљу печалбе. 

Садашњи становници острва огромном су 
већином Словени. Или још боље, сви су Словени, 
јер неколико досељених Италијана и поталијан- 
чених Словена, губе се у маси словенској. 

Језик им је чакавски дијалект, који својим 
архаичним особинама представља врло мало из- 
мењено стање некадашњег заједничког језика, 
нарочито у акцентуацији. По њој непомереноЈ у 
главном, слажу се ови говори са штокавским го- 
ворима призренско-тимочког типа. Ту се говори 
ча место шта ; ј место штокавског ђ (меја - међа); 
тј место штокавској ћ (светја — свећа). Свако 
квантитативно а, на неким острвима, мења се у о. 

Чакавских говора има екавских и икавских, 
као што су штокавски говори екавски, икавски 
и јекавски. На острвима је икавски изговор т. ј. 
место старог е имамо /, као и у штоковским го- 
ворима Далмације, северозападне Босне, Славо- 
није (млико, дивојка). У осталом штокавских 
колонија има на неким острвима, као на Брачу, 
и то баш нд оном крају острва који је ближи 
копну. Сељењем у масама на острва донесоше исе- 
љеници и свој штокавски говор, 

Словенска огромна већина види се најбоље 
према службеној аустријској статистици из 1910 
године (не убрајајући стране поданике којих у 
овим котарима који су узети у обзир, има 5196) :^ 



*) Мап/геЛ МакаТе: 2а(1пј1 рор18 рибаив^уа п Г)а1таг1Ј1 
1912. ^ак1ас1а »А(1па Веб II«. 



Нолитнчки 
котари 


станов- 
ника 


служе се 
језиком 
српским 


служе се 

језиком 

талијан- 

ским 


служесе 

другим 

језицима 


Политички котар 

дубровачки: 

Судбени котар 

Дубровник 

(Лопуд, Шипан, 

Мљет) 


19.481 


18.153 


501 


827 


Политички котар 

иорчулански: 

Судбени котар 

Корчула 


8.472 


8.039 


430 


3 


Судбени котар 
Блато 


13.156 


13.147 


6 


3 


Заједно 


21.628 


21.186 


436 


6 


Политички котар 

хварски : 

Судбени котар 

Хвар 


3.558 


3.306 


240 


12 


Судбени котар 
Стариград 


13.303 


13.034 


254 


15 


Судбени котар 
Вис 


10.041 


9.939 


92 


10 


Заједно 


26.902 


26.279 


586 


37 


Политички котар 

супетар: 

(Брач) 

Судбени котар. 
Грач 


22.865 


22.564 


265 


36 



Иолитички 
котари 


станов- 
ника 


служесе 
језиком 
српским 


служе се 

језиком 

талијан- 

ским 


служе се 1 
другим 
језиком 


Политички котар 
сплитски: 

Судбени котар 

Сплит 

(са острвом 

Сулетом(Шолта) 


52.864 


50.514 


2.090 


260 


Политички котар 

шибенски : 
Судбени котар 

Шибеник 

(острва Зларин, 

Жирје и т. д.) 


37.735 


36.095 


873 


767 


Судбени котар 
Тијесно 

(острво Муртер) 


8.324 


8.292 


29 


3 
770 


Заједно 


46.059 


44.887 


902 


Политички котар 
задарски: 

Судбени котар 

Задар — са свим 

острвима пред 

њим 


62.199 


49.915 


11574 


710 


Судбени котар 
Раб 


5.083 


4.899 
7.426 


151 


33 


Судбени котар 
Пег 


7.450 


23 


1 


Заједно 


74.732 


62.240 


11.748 


744 


Свега заједно 


264.531 


245.323 


16.428 





Такви су ето сразмери језика српског и та- 
лијанског на далматинским острвима. Али треба 
имати на уму, да су ту убројене и четири главне 
далматинске вароши: Дубровник, Сплат, Ши- 
беник и Задар, које су управо база далматин- 
ских Талијана. То је учињено стога, јер специ- 
јалних података за свако острво није се при руци 
имало, а и намерно за то, да се види, како је 
ситан и без икаквог значаја талијанашки проценат 
на далматинској обали. 

И од тих 16.428 Талијана 11.574 припадају 
судбеном котару задарском — а не би се по- 
грешило кад би се баш казало — граду Задру, 
који је управо гнездо далматинских Талијанаша. 

Талијанаши на острвима великом су већи- 
ном мајстори, који дођоше из Италије, чинов- 
ници мањи (варошка деца, која нису могла да 
доврше науке), ситни трговчићи — и неки сељаци, 
који су се спустили у вароши. 

Ренегати су најинтересантнији. Талијански не 
знаду никако, јер говоре ужасним дијалектом. 
То су већином ситни трговчићи који уживају да 
талијанским писменима испишу своје српско име. 
Браћа или рођаци, више пута, су им још сељаци. 
Стога су и борбе између Словена и Талијанаша 
на острвима биле увек само рефлекс борби у 
варошима на копну: Сплиту, Шибенику, Задру. 

У Хвару н. пр. трајала је и још траје борба, 
а састојала се у томе, што су постојале две му- 
зике. Присталице су прилазиле једној или другој 
страни према томе која би музика боље свирала. 
Било је више пута разбијених глава. Кад не би 
више могли одолети, јер би Талијанаши ојачали, 
онда би пошли емисари у оближње село Брусје 
да зову у помоћ. Брушани би натакли на главу, 
као знак борбе, малену црвену далматинску ка- 

пицу и сишли би са својих брда, и сви они што 
Џ су ренегиралн због музике, вратили би се у крило 

словенско. 

У Врбоски на Хвару постоји талијанска чи- 
таоница, која ни једног талијанског листа нема, 
јер нико сем председника не зна талијански! До- 
годило се једном талијанском дописнику да је 
посетио ту варошицу. Хтео је да држи преда- 
вање о великој домовини. Скупише се сви у сали. 
Он је одржао предавање. Али кад је после пре- 
давања заредио салом да свакога по нешто за- 
пита запрепастио се кад га нико сем председника 
није разумевао! 

Тако су ето неозбиљне борбе на тим остр- 
вима и везане су, готово увек, само уз лично- 
сти. Талијани острва не сматрају се као неки 
талијански националисти већ просто као против- 
странка тежњама уједињења и присаједињења 
Троједници — хотећи остати далматинци. Пре су 
се звали аутономаши — захтевајући аутономију 
Далмације против присаједињења Троједници. За- 
става им је далматинска: три леопардове главе 
на плавом, тамно-плавом пољу. 

У словенско националном смислу далматин- 
ска су острва врло много дала. У 16 веку по- 
знате, оригиналне песнике: Петра Хекторовића, 
Ханибала Луцића, Марина Гацаровића. Сва тро- 
јица су са.Хвара. Марин Витаљић из 17 века је 
са Виса. Са Корчице је Карнарутић. 

У најновије доба допринели су острвљани 
много на васкрснућу словенске свести у Далма- 
цији. Шиме Љубић, књижевни историк; Динко 
Политео, књижевник; Тресић — Павичић, песник, 
Марин Сабић, песник; Вранковић, политичар; 
Бианкини, политичар итд. са острва су Хвара. 

Иван Рендић, вајар; Владимир Назор, песник, са 
Брача итд. 

Талијанаши са тих острва нису дали никога! 

Вере су сви римо-католичке. 

Први Словени, који су допрли до ових острва, 
зацело су собом донели и своју националну веру. 
Али нашавши овде већ католике, они су примили 
њихово вероисповедање. 

И бегунци из Босне и Херцеговине свакако 
су прелазили са својим православљем, кад су 
бежали пред Турцима. Али, ваљда што су пре- 
лазили у мањем броју, нису могли да своју веру 
одрже. Одржали су ипак своје верске обичаје, 
као Бадњак — и своје гусле и песме. Слава се 
изгубила. Спомен јој до данашњег дана оста 
само у псовци ! 



Привредни живот на острвима. 

Главнп извори привреде острва јесу: вино- 
градарство, риболов и у неколико маслиново 
уље. Сем тога готово свако острво има и један 
свој специјални начин привреде, н.пр. Паг и Раб 
су познати због изврсног овчег сира; задарска 
острва због вишања, које се дестилују у Задру. 
Помоћу тог дестилата велике фабрике: Луксардо 
Влахов, Дриоли и т. д. фабрицирају у свету по- 
знати ликер: „Мараскино". Зларин и друга острва 
код Шибеника баве се, сем лова риба, ловом 
спужви (сунђера) и корала. Брач и Корчула имају 
велике мајдане белог камена, од којега је сагра- 
ђена једна велика палача у Берлину и једна у 
Цариграду. Хвар се бави дестилацијом рузмари- 
нова уља (квинтесенц) и т. д. 

Виноградарство је ипак најглавнији извор 
привреде. И онај који је имао прилике да за дана 
пропутује мимо она четири главна и највећа дал- 
матинска острва: Брача, Хвара, Виса и Корчуле, 
ЛАорао се чудити, како је марљиви и радини остр- 
вљанин искористио сваки кутић плодне земље. 
Готово у голом камену он је засадио своју бла- 
городну винову лозу. Све стрмените странеувала 
које се као олук спуштају до мора, изровале су, 
тешком муком и мотиком, тврде руке овог неу- 
морног тежака. 

Сем у варошима где остадоше још неке 
старе породице, готово би се рекло, са својим 
„фидеикомисима", свака породица на селима има 
своје сопствене винограде. А како су острва ре- 
лативно малена, то обрађене, плодне земље нема 
много. Свака породица има неколико парчади те 
плодне земље — а најбогатија може да годишње 
прода од 250—300 хектолитара вина, што по са- 
дашњој обичној цени 40 динара значи лепу суму. 
Одбивши много на трошак за обрађивање остаје 
ипак леп чист приход, и живот на острвима под 
оваким приликама био би могућ оном броју ста- 
новника, који се сада налази на њима. Али једној 
јакој конкуренцији не би могли одолети. 

Стога је 1904 год. дошло до некрвне рево- 
луције на острвима. Између Аустро-Угарске и 
Италије била је у снази винска клаузула, која је 
дозвољавала увоз талијанског вина уз врло малу 
царину. 1904 год. морала се та клаузола обно- 
вити. Митинзи, протесне скупштине биле су на 
дневном' реду по свим селима и варошима острва. 
Знало се врло добро да талијански латифундисти 
из Парме и Тоскане, производећи фабуларне ко- 
личине вина, могу уништити сваку це1^у острв- 
љанском вину. А једини потрошач далматинског 
вина двојна је монархија. Увозећи велику коли- 

чииу свога вина, и у бесцење, талијански произ- 
вођачи ипак су имали велике користи због велике 
количине — док су ови наши мали поседници 
морали пропадати и запустити своје винограде. 
. У Бечу су на крају крајева то разумели и 
на талијанско вино ударена је велика царина, 
тако да талијански произвођачи нису имали ра- 
чуна да с толиком царином вино у двојну мо- 
нархију увозе. Далматинском вину од тада, без 
количине конкуренције, скочила је цена. 

Тргована с ваном од тада се подигла. Про- 
тив несавесности трговаца почеше да се подижу 
задруге виноградара. Предузетнији људи растр- 
каше се по монархији и отворише велике и мале 
продаје далматинског вина. Сви су готово острв- 
љани. У Грацу и Прагу отворио је велику трго- 
вину вина: Роко Брадановић са Виса. У Загребу 
Матковић; У Бечу: Зенић и „Болска виноградар- 
ска Задруга" са острва Брача. У Брну (Морав- 
ска) Мате Висковић са Хвара. У славонском 
Броду: Анте Брковић са Хвара. У Сарајеву: Па- 
вичић са Брача и Остоји^^ у Тузли. Безброј их 
има; — готово у свакој мало већој варошици 
Аустрије — Троједнице и Босне и Херцеговине. 

Годашња проазводња вина на острвима може 
досећи од 400—500 хиљада хектолитара. Узевши 
у обзир средњу цену од хектолитра — може се 
видити како вино доноси острвима један лепи 
и завидљиви приход. 

Раболов је други извор привреде. Али и ако 
далматинска обала због своје стрменитости и 
због каменитог дна морског обилује најбољом 
вршћу риба, ниједна варош није чисто рибарска 
као што је то у Италији СћЈо^^Ја (Киођа), или 
као што је нормандијска, холандска и цела се- 

верна обала европска. Рибарство на далматин- 
ским острвима иде упоредо с виноградарством, 
те је, сем малих изузетака, сваки земљорадник 
рибар и сваки рибар земљорадник. 

Томе је, ваљада, разлог то, што велике ин- 
дустрије рибама нема. Далмација је била потпуно 
изолована од целог света. Једино саобраћајно 
средство били су пароброди. До Трста се путо- 
вало с најбржим паробродом 2 дана. До Ријеке 
172 Дан- Да Ј^» према томе, неко негде на остр- 
вима у средњој Далмацији, уловио велику коли- 
чину рибе, која није за сољење, морао би ју од- 
вести негде даље, у унутрашњост Далмације, или 
монархије. Заунутрашњост Далмације нема брзог 
саобраћаја. За монархију морао би ићи до Трста 
или Ријеке. Трст има своје рибаре и своје море 
— које му даје количину потребне рибе. Онај, 
дакле, који би ју из Далмације донео, морао би 
ју вући негде у унутрашњост, што би било већ 
касно после 2—3 дана пута због квара рибе. 
Тако је пропало рибарење вишег стила, као што 
је то горе на северу — и свело се све то на до- 
маћу потребу. Једино што се засновало на широј 
бази — то је лов срђела (сардела). 

Лов срђела се ваљда стога развио, што он 
пада баш тада,^ кад су готово сви тежи послови 
око винограда' посвршавани, и траје до онда, 
док поново не почне рад око њих, до почетка 
јесени, кад су виногради већ дозрели за бербу. 
У вечерима касног пролећа и лета без месечине, 
уз стрмените обале свих далматинских острва, 
поредају се свеће на рибарским баркама мамећи 
својом светлошћу рибе. Једна до друге збијене 
у ноћи изгледају као безбројни низ Фењера на 
кејовима неке баснословне вароши. Па кад је 
среће, види се, како ти кејови полако у ноћи 

путују и како једна по једна свећа нестаје. Улазе 
у заливе. Одјекују гласови свећара и возара, који 
довикуЈу рибарима на једној и другој страни за- 
лива, да вуку лакше или јаче мрежу, која затвара 
„одступницу" рибама лудим, које је намамила 
светлост једне ацетиленске лампе са шест пла- 
менова. 

Индустрија срђела није стална. Она успева 
према годинама. Пред неколико година била је 
оставилаова плелденита риба обале наших острва. 
И било је прошло неколико година да је није 
било, па је и риболов готово био пропао. После 
тих година нагрну одједном риба у великим 
масама. 

Саградише се нове барке — купише се нове 
мреже. Рибе је било у изобиљу. Саградише се 
одмах и фабрике: на Вису, у вароши Вису и Ко- 
мижи, где је највећи риболов око острва Бишева 
и Палагруже, браћа Мардешић, у Врвовској на 
Хвару, у Болу и Милној на Брачу — једно ано- 
нимно дионичарско друштво француско. 

За ову врсту рибарења влада Аустрије је 
учинила само то, што је рибарима из СћЈо^б^е 
(Киође у Италији), забранила риболов ближе од 
3 морске миље од копна. Као савезница она им 
није могла забранити лов на источној обали Ја- 
дранског Мора, али се барем толико сетила сво- 
јих поданика, да није дозволила да ови вешти 
рибари са својим специјалним мрежама униште 
овај уносни начин рибарења на острвима. 

Маслпново уље (зејтин) својом количином 
производње није на висини ова два прва про- 
извода. Могао би томе бити узрок то што на 
острвима поделе рада нема. Ко се бави вино- 
градарством бави се и риболовом и производ- 
њом уља. 

Други је онај стари узрок којим се л\оже 
да у Далмацији све протумачи : запуштеност од 
стране Аустрије. Сопствене иницијативе је нешто 
било, али уза све то ипак се није могло богзна 
шта учинити. Устројиле су се уљарске задруге 
на Хвару и Брачу (Брусје, Повље) па нису успеле. 
За светску трговину треба рационалнога рада 
око својих продуката. На острвима далматинским 
тога нема. Вино, сарделе, уље — све се то шаље 
у трговину онако сирово. Французи, Немци, Та- 
лијани то боље знају и производи далматинских 
острва од вина до рузмариновог уља (квинте- 
сенц) нису могли поднети њихову конкуренцију. 

То су три главна извора привреде, који дал- 
матинским острвима доносе неколико милијона 
привреде годишње. Али то није довољно за онај 
број становника, који се природним путем сваке 
године повећава. 

Исељавање је стога започело. 

Пре но што су парне лађе поломиле катарке 
безброју једрилица острвљанских морнара, сво 
прекобројно становништво било је упућивано на 
поморство. Кући су остајали они који су могли 
живети на свом имању. 

После катастрофе једара падоше сви на 
острва. Имање које је отац сам имао — морало 
се делити на два и на три сина. Више пута и 
на више делова. Отац је с оним једва живео — 
ови сада никако. Земље за обрађивање није после 
неколико година више било. Све је експлоати- 
сано. Стога се кренуше у свет. 

Прво сељење, још тамо 80-их год. прошлога 
века било је неко авантуристичко селење. Ишло 
се за златом! Свак ко се селио, селио се у Ка- 
лифорнију, или Огњену Земљу с идејом да копа 

злато. Америка — значила је златну земљу. Се- 
ћали су се ваљда прича, које су причали за дугог 
пловљења на крововима њихових мртвих једри- 
лица. И сви што су пошли - вратили су се ра- 
зочарани. 

Преварени од злата кренуше се онда у се- 
верне савезне државе. У мучне, загушљиве фа- 
брике, страшне мајдане. У нововека мучилишта. 
Привикнути до своје 2С године на сунце, на 
море, на најлепше небо на свету, изгубише, за 
љубав 2—3000 динара, и младост и здравље. И 
вратише се кући преварени, измучени са ситном 
зарадол! за неколико најлепших својих година. 

Преварени и тамо кренуше се за Нову Зе- 
ланду. Тамо се копала нека „Гуми". Одоше 
тамо на тисуће. И преварише се. 

Напокон изгледа да су нашле право место 
ове добре ластавице са далматинских острва. 
Задржаше се у Аргентини, у јужној Америци. 

Од Розарија (Кобапо с1е 5. Ре) у Санта Фе- 
све уз жељезничку пругу тако званих американ- 
ских пољских жељезница (Р. С. С. А.) уз станице: 
Санта Маргерита, Асевал, Пеирано и т. д. обра- 
ђују они велика, девичанска латифундија, која 
још никада пре њих ничије рало није засекло. 
Сеју „маиз" (кукуруз) и лан, како они кажу: „лино". 

Изгледа да су задовољни. Сваке године дође 
по неколико њих на свако острво, покупе де- 
војке за удају и воде их тамо и поудају их за 
младе људе у тим пустињама, који су нежењени 
отишли с острва. Неће да се жене Американ- 
кама, јер се боје да не остану за увек у Америци. 
А они сви мисле на повратак. 

Неки су се већ и вратили богати. Увидели 
су да има више злата, које се не копа као метал 
из земље. Вратили су се да васпитају децу у 
школама и умру на свом огњишту. Али су ку- 

ДАЛМАТИНСКА ОСТРЗА 2 

пили у Америци велика имања, па сваке године, 
за време жетве, крећу тамо, да приме доходак. 
Океан је за њих као неко малено језеро! 

Опадање становнаштва стога узело је од- 
више маха на острвима. Немогуће је дати тачан 
број исељених са свих острва, пошто статистика 
рачуна по котарима, а сва острва, сем она че- 
тири главна, припадају котарима на копну дал- 
матинском. Стога ће се узети само четири ко- 
тара: хварски, корчулански, брачки и задарски, 
који су, сем последњег, везани за сама острва. 
Према томе број исељених у последња три де- 
ценија, из ова четири котара, расао је овако: 



Политички котари 


Исељених 
1881-1890 


Исељених 
1891—1900 


ИсеЈђених 
1901-1910 


Хвар .... 


1095 


1911 


3777 


Корчула * • • 


729 


1159 


1362 


Супетар (Брач) 


— 


— 


4023 
4194 


Задар . • . . 


— 


838 



Према овоме најбоље се види како исеља- 
вање сваког деценија постепено расти. Али да 
видимо и утврдимо огромно опадање становни- 
штва на острвима, радићемо овако: 

Узећемо број присутног становништва у ова 
четири острвљанска котара 1901 год., који је тада 

износио 159.087 и онај од пописа 1910 год., који 
је износио 162.040, тражићемо останак и доби- 
+1емо прираст становника кроз задњи децениј. 

1900 год. 159.087 
1910 год. 162. 040 

1901—1910 прираст 2.953 

Сада ћемо наћи разлику међу рођеним и 
умрлим у ова четири котара за исти децениј. 

рођених 1901—1910 57.508 
умрло 1901—1910 34.199 

претекло рођених 23.309 

Узмемо ли ова два резултата, видимо, да 
би се природним путем становништво морало 
повећати у овим котарима за 23.309 особа. Али 
према првом резултату оно се повећало само за 
2953 особе ! 

Разлика се од 20.356 особа иселила! 

Под таквим националним односима и еко- 
номским приликама затекао је овај рат далма- 
тинска острва. Буду ли она будућим великим 
миром откинута од Н1п1ег]ап(1-а који их је исхра- 
њивао и трошио њихове производе, она ће пот- 
пуно опустити. Како је Далмација медитеранска 
земља са истом фауном и флором, са истом кли- 
мом као и Шпанија, јужна Француска, Италија и 
Грчка, то су њихови производи једнаки. Она стога 
мора за залеђе имати земљу, која тих продуката 
нема да се може вршити замена. 

Учини ли се та национална, економска, а 
готово бих рекао и геолошка неправда, и за- 
влада ли Италија далматинским острвима, њихова 
је пропаст неминовна. Њихови виногради биће 

уништени. Талијанско вино, којега тамо има у 
огромној маси, уништиће потпуно сваку продук- 
цију острва. 

Пропашће и риболов. Рибари талијански, који 
до сада нису смели да слободно лове далма- 
матинском обалом, под новим господаром, заћи 
ће у наше заливе и уништити и овај начин при- 
вреде. 

Онда ће се наставити онај процес, који је 
тако брзим темпом кренуо од 1901 год., процес 
исељавања. Кренуће се наши- острвљани, али без 
жеље и чврсте одлуке да се поново поврате у 
своју постојбину. Остављајући на свом огњишту 
туђина, према коме су од увек осећали елемен- 
тарну мржњу опстанка и расе, помириће се с 
новим крајевима, који су их гостопримно при- 
мили. За мало година сва ће острва бити пуста! 

СПРЕМАЈУ СЕ ЗА ШТАМПУ; 

Др. М. Новаковић, Ко је одговоран за европ- 

ски рат. 
Вељко Петровић, Културни значај Срб? у Угарској. 
Ст. СтаноЈевић, Стара хрватска држава на Ја- 

драну. 
Др. Јос. Миличић, Талијанска и словенска кул- 

тура у Далмацији. 
Иво Ћипико, Савремене прилике у Далмацији. 
Јов. Бањанин, Мађарски језик у Хрватској. 
Сш. Станојевић, Будућност наших политичких 

странака. 
Др. Јов. Радонић, Војводина. 
М. Бартулица, Југославија у историји. 
Др. Ј1аза Марковић, Политички проблеМи у Ве- 

ликој Србији. 
Хрват из Бановине, Ријека и Међумурје. 
Др. Љуб. Поповић, Значај и позив Српства. 
Вељко Пешровић, Буњевци и Шокци. 
Ст. Станојевић, Италија и Далмација. 
Др. Ј. Дедијер, Аграрни односи у Босни и Хер- 

цеговини. • 

Др. Јов. Радонић, Темишварски и Благозештен- 

ски Сабор. 
Др- Јос. Миличић, Економске прилике у Дал- 

мациЈЦ. 
Вељко Пешровић, Од српског национализма до 

српске државе. 
М. Бартулица, Југословенство Хрвата. 
Ј. Бањанин, В. Петровић, Ј. Дедијер, Српске по- 

литичке странке у Аустро-Угарској. 
Е. Басл, Ческо питање. 



Како ни један раскомадан народ не може 
се маШеријалнОу ни душевно, ни политично раз- 
вити и довољно изобразити, док се у један народ 
не стопи, и једно државно тело на темељу сло- 
боде и савршене једнакости не оснује, за то по- 
литички савез војводине српске с тројном краг 
љевином Хрватске, Славоније и Далмације на 
темељу слободе и савршене једнакости призна^, 
с тим, да се условља овога савеза на истом те- 
мељу израде и у живот приведу. 

Завључак 

Срба Војвођана на Мајској Скупштини 
у Карловцима 1 маја 184» год. 



Повесница, која је ставила Србе и Хрвате 
на размеђи истока и запада, те их према про- 
тивностимр тих двеју великих струја раздвојила, 
— та повесница мораће их у будућности спојити. 
То спојење мораће се показати у оној мери, у 
коЈОЈ у Хрвата буде продирало убеђење, да по- 
весничка струја, у којој су се Срби налазили, па 
се и сад налазе, одговара самосвесном живљу 
словенском. С друге стране пак биће тога спо- 
јења, када Срби узмогну од западне струје у себе 
усисати моћ и снагу асимилације. 

Вг М. Полит, 

Беседе II, 167. 

И заиста ова монархија није за нас никакав 
рај, већ читав пакао, из кога нам нема лака из- 
лаза, али ни опстанка без вјековнога натезања 
и борбе. 

Вг Р. Ро*обпјак, 

510 5то I како бето 52 » 

